pskcjeΑπόφαση του Γενικού Δικαστηρίου (ένατο τμήμα) της 15ης Σεπτεμβρίου 2016 – PT Musim Mas κατά Συμβουλίου
(Υπόθεση T-80/14)
«Ντάμπινγκ – Εισαγωγές βιοντίζελ καταγωγής Ινδονησίας – Οριστική είσπραξη προσωρινών δασμών αντιντάμπινγκ – Οριστικοί δασμοί αντιντάμπινγκ – Δικαιώματα άμυνας – Άρθρο 2, παράγραφος 5, του κανονισμού (ΕΚ) 1225/2009 – Κανονική αξία – Κόστος παραγωγής»
1.                     Δίκαιο της Ευρωπαϊκής Ένωσης – Αρχές – Δικαιώματα άμυνας – Σεβασμός τους στο πλαίσιο των διοικητικών διαδικασιών – Αντιντάμπινγκ – Υποχρέωση των θεσμικών οργάνων να διασφαλίζουν την πληροφόρηση των εμπλεκομένων επιχειρήσεων – Περιεχόμενο (Κανονισμός 1225/2009 του Συμβουλίου, άρθρο 20 § 2) (βλ. σκέψεις 35-37)
2.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Καθορισμός της κανονικής αξίας – Προβλεπόμενες στον βασικό κανονισμό αντιντάμπινγκ παρεκκλίσεις από τη μέθοδο καθορισμού της κανονικής αξίας βάσει πραγματικών τιμών – Εξαντλητική απαρίθμηση (Κανονισμός 1225/2009 του Συμβουλίου, άρθρο 2 § 3, εδ. 1) (βλ. σκέψη 39)
3.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Καθορισμός της κανονικής αξίας – Χρησιμοποίηση της κατασκευασμένης αξίας – Υπολογισμός του κόστους παραγωγής βάσει των τηρούμενων στοιχείων – Εξαίρεση – Δαπάνες που συνδέονται με την παραγωγή και την πώληση του υπό εξέταση προϊόντος και δεν αντανακλώνται ευλόγως στα στοιχεία αυτά – Βάρος αποδείξεως που φέρουν τα θεσμικά όργανα – Δικαστικός έλεγχος – Περιεχόμενο (Κανονισμοί του Συμβουλίου 1972/2002, αιτιολογική σκέψη 4, και 1225/2009, άρθρο 2 §§ 3, εδ. 2, και 5, εδ. 1 έως 3) (βλ. σκέψεις 65-69, 73-97)
4.                     Προσφυγή ακυρώσεως – Αντικείμενο – Μερική ακύρωση – Προϋπόθεση – Δυνατότητα διαχωρισμού των προσβαλλομένων διατάξεων – Διάταξη κανονισμού περί επιβολής οριστικών δασμών αντιντάμπινγκ – Ακύρωση που έχει ως αποτέλεσμα τη μεταβολή της ουσίας του κανονισμού (Άρθρο 263 ΣΛΕΕ· κανονισμός 1194/2013, του Συμβουλίου, άρθρο 1)(βλ. σκέψεις 100-102)
Αντικείμενο
Προσφυγή, βάσει του άρθρου 263 ΣΛΕΕ, με αίτημα τη μερική ακύρωση του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας (ΕΕ 2013, L 315, σ. 2).
Διατακτικό
Το Γενικό Δικαστήριο αποφασίζει:
1)
Ακυρώνει τα άρθρα 1 και 2 του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας, καθόσον αφορούν την PT Perindustrian dan Perdagangan Musim Semi Mas (PT Musim Mas).
2)
Το Συμβούλιο της Ευρωπαϊκής Ένωσης φέρει τα δικαστικά έξοδά του καθώς και τα δικαστικά έξοδα της PT Musim Mas.
3)
Η Ευρωπαϊκή Επιτροπή και το European Biodiesel Board (EBB) φέρουν τα δικαστικά έξοδά τους.